smålen
Smålen er betegnelsen på et lille len, der bestod af et herred, en landsby eller blot nogle gårde, som lensmanden fik af lensherren eller administrerede for ham. Det vil sige, at de administrative forpligtelser var begrænsede, og lenet fungerede næsten udelukkende som en økonomisk resurse.
I løbet af 1500- og 1600-tallet blev mange tidligere smålen lagt sammen med større len, hvilket gav kongemagten stordriftsfordele, men det reducerede især den økonomisk mindre velstillede adels karrieremuligheder.